**ELŐTERJESZTÉS**

**Szombathely Megyei Jogú Város Közgyűlése**

**Gazdasági és Jogi Bizottsága 2024. május 27-i ülésére**

**Javaslat kulturális intézmények pályázaton történő részvételének jóváhagyására**

A Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 51.§ (3) bekezdés 25. pontja kimondja, hogy a Gazdasági és Jogi Bizottság a pénzügyekkel, vagyongazdálkodással kapcsolatos feladatai körében jóváhagyja az önkormányzat vagy intézményei által benyújtásra kerülő európai uniós és egyéb pályázatokat, amennyiben azok önrészt nem igényelnek.

A Berzsenyi Dániel Könyvtár (a továbbiakban: Könyvtár), valamint a Mesebolt Bábszínház (a továbbiakban: Bábszínház) a fentiek alapján kéri a Tisztelt Bizottság jóváhagyását a Nemzeti Kulturális Alaphoz benyújtandó, önrészt nem igénylő pályázataikhoz.

A **Könyvtár** a Könyvtárak és Levéltárak Kollégiuma pályázatán kíván részt venni az alábbiak szerint:

1.

Országos Könyvtári Napok Vas vármegyei programjai

Pályázandó összeg: 1,5 millió Ft

Megvalósítás időtartama: 2024. október 1-7.

A Könyvtár - az elmúlt évekhez hasonlóan - idén is csatlakozni kíván az Országos Könyvtári Napok elnevezésű rendezvénysorozathoz, és a Vas vármegyei programjait a helyi oktatási, kulturális intézményekkel, civil szervezetekkel együttműködve tervezi megvalósítani.

2.

Állományvédelem

Pályázandó összeg: 1 millió Ft

Megvalósítás időtartama: 2024. október 1 - 2025. szeptember 30.

A Könyvtár 1957 óta megszakítások nélkül működő szervezeti egysége a kötészeti műhely, mely a helyi állomány megóvása mellett szerepet vállalt a megye teljes könyvtári dokumentumvagyonának gondozásában, védelmében. Sikeres pályázat esetén a térségi könyvtárak állományából 245 db kötet kötése valósulhat meg, illetve a partnerintézmények speciális kérésének megfelelően, a gyűjteményekből 155 db helyismereti kiadvány állagvédelmére nyílhat lehetőség.

3.

Egyedi dokumentumok restaurálása

Pályázandó összeg: 1 millió Ft

Megvalósítás időtartama: 2024. október 1 - 2025. szeptember 30.

A Könyvtár 1500 darabos muzeális gyűjteményének 16-17. századi kiadványaiból több kötet rossz állapotú. Jelen pályázattal a Coler, Johannes: [Aureo-Montani Silesii Calendarium Perpetuum… ] [Wittenberg]: [Helwig, Paul; Säuberlich, Lorenz] [1609] mű restaurálása valósítható meg.

A **Bábszínház** a Színházművészeti Kollégium pályázatán kíván részt venni az alábbiak szerint:

1.

A magányosan sétáló macska c. új, bérletben is szereplő, gyermekeknek szóló előadás létrehozása

Pályázandó összeg: 3 millió Ft

Megvalósítás időtartama: 2024. szeptember 1 - 2025. június 30.

2.

Lili és a bátorság, illetve a Szólít a szörny c. előadás továbbjátszása

Pályázandó összeg: 1,6 millió Ft

Megvalósítás időtartama: 2024. szeptember 1 - 2025. június 30.

Kérem a Tisztelt Bizottságot, hogy az előterjesztést megtárgyalni, és a határozati javaslatokat elfogadni szíveskedjék.

**Szombathely, 2024. május „ ”**

**/: Horváth Soma :/**

**I.**

**HATÁROZATI JAVASLAT**

**…../2024. (V.27.) GJB. számú határozat**

A Gazdasági és Jogi Bizottság a „Javaslat kulturális intézmények pályázaton történő részvételének jóváhagyására” c. előterjesztést megtárgyalta, és a Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 51.§ (3) bekezdés 25. pontja alapján jóváhagyja a Berzsenyi Dániel Könyvtár részvételét a Nemzeti Kulturális Alap Könyvtárak és Levéltárak Kollégiuma önrészt nem igénylő alábbi pályázatain.

1.

Országos Könyvtári Napok Vas vármegyei programjai

Pályázandó összeg: 1,5 millió Ft

Megvalósítás időtartama: 2024. október 1-7.

2.

Állományvédelem

Pályázandó összeg: 1 millió Ft

Megvalósítás időtartama: 2024. október 1 - 2025. szeptember 30.

3.

Egyedi dokumentumok restaurálása

Pályázandó összeg: 1 millió Ft

Megvalósítás időtartama: 2024. október 1 - 2025. szeptember 30.

**Felelős:**  Bokányi Adrienn, a Gazdasági és Jogi Bizottság elnöke

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Dr. Baráthné Molnár Mónika, a Berzsenyi Dániel Könyvtár igazgatója)

**Határidő:** azonnal

**II.**

**HATÁROZATI JAVASLAT**

**…../2024. (V.27.) GJB. számú határozat**

A Gazdasági és Jogi Bizottság a „Javaslat kulturális intézmények pályázaton történő részvételének jóváhagyására” c. előterjesztést megtárgyalta, és a Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 51.§ (3) bekezdés 25. pontja alapján jóváhagyja a Mesebolt Bábszínház részvételét a Nemzeti Kulturális Alap Színházművészeti Kollégium önrészt nem igénylő alábbi pályázatain.

1.

A magányosan sétáló macska c. új, bérletben is szereplő, gyermekeknek szóló előadás létrehozása

Pályázandó összeg: 3 millió Ft

Megvalósítás időtartama: 2024. szeptember 1 - 2025. június 30.

2.

Lili és a bátorság, valamint a Szólít a szörny c. előadások továbbjátszása

Pályázandó összeg: 1,6 millió Ft

Megvalósítás időtartama: 2024. szeptember 1 - 2025. június 30.

**Felelős:**  Bokányi Adrienn, a Gazdasági és Jogi Bizottság elnöke

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Kovács Géza, a Mesebolt Bábszínház igazgatója)

**Határidő:** azonnal